**Anexa 9**

**PROTOCOL DE COLABORARE**

**UNIVERSITATEA DE MEDICINĂ ŞI FARMACIE ”CAROL DAVILA” DIN BUCUREȘTI,** cu sediul în Bucuresti, str. Dionisie Lupu, nr. 37, sector 2, având codul fiscal **4192910** şi cont IBAN nr. **RO80TREZ70220F335000XXXX,** deschis la Trezoreria sect. 2, reprezentată prin domnul **Prof. Univ. Dr. Viorel Jinga**, având funcția de Rector, în calitate de **finanțator**, pe de o parte,

**și**

**ORGANIZAȚIA STUDENȚEASCĂ** ............................................................., cu sediul în .............................., Str............... ............................, nr......, sector ........ având codul fiscal..................şi cont IBAN nr...............................................................................................**,** deschis la................................................, sucursala ..............................................., reprezentată legal prin domnul/doamna..........................................................................., având funcția de............................., în calitate de **beneficiar**, pe de altă parte.

**CAPITOLUL I. OBIECTUL ȘI DURATA PROTOCOLULUI**

**Art. 1.** Prezentul Protocol are ca obiect finanțarea acordată de către Universitatea de Medicină și Farmacie „Carol Davila” din București, respectiv fonduri de la Ministerul Educației și venituri proprii ale universității, în vederea derulării activității extracurriculare cu titlul.....................................................................................................................................

**Art. 2.** Protocolul intră în vigoare începând cu data semnării lui de ambele părți și încetează la data de 30.11.2024.

**Art. 3.** Activitatea extracurriculară se va desfășura pe parcursul anului ...........................

**CAPITOLUL II. OBLIGAŢIILE PĂRŢILOR**

**Art. 4. UNIVERSITATEA DE MEDICINĂ ŞI FARMACIE „CAROL DAVILA” DIN BUCUREȘTI** se obligă:

* 1. Să sprijine derularea activității extracurriculare cu titlul ........................................................................, prin susținerea finanțării cu suma totală de ...................... lei, necesară desfășurării în bune condiții a activităților specifice proiectului, după cum urmează:
	+ .......................... lei din fonduri alocate de către Ministerul Educației;
	+ .......................... lei din venituri proprii ale Universității de Medicină și Farmacie „Carol Davila” din București;
	1. Să plătească, în baza unei solicitări scrise (Anexa 10), suma de ................ lei prin transfer bancar, în lei, în contul beneficiarului;
	2. Să verifice documentele justificative pentru a stabili modul în care a fost folosită finanțarea acordată;
	3. Să restituie Ministerului Educației fondurile alocate de la bugetul de stat rămase neutilizate, până la data de 15 decembrie a anului în care s-au desfășurat activitățile extracurriculare;
	4. Să întocmească un raport final în care va prezenta, pentru fiecare acțiune, devizul postcalcul, care să cuprindă numărul participanților, al zilelor de desfășurare şi al sumelor finale utilizate, precum și al sumelor rămase neutilizate;
	5. Să transmită raportul final, în original, la Ministerul Educației până la data de 15 decembrie (data de înregistrare în Ministerul Educației) a anului financiar pentru care s-au solicitat și alocat fondurile.

**Art. 5. ORGANIZAȚIA STUDENȚEASCĂ** ....................................... se obligă:

Să utilizeze sumele de bani care fac obiectul finanțării, respectiv fonduri de la Ministerul Educației și venituri proprii ale universității, numai pentru realizarea activităților eligibile și atingerea scopurilor specificate în cererea de finanțare și fișa de aplicație;

* 1. Să efectueze numai cheltuieli care se încadrează în limitele și categoriile aprobate ale proiectului, cu respectarea reglementărilor legale în vigoare;
	2. Să asigure numărul de participanți conform cererii de finanțare și fișei de aplicație;
	3. Să prezinte în termen de maxim 15 zile lucrătoare de la data finalizării proiectului, dar nu mai târziu de 30 noiembrie, documentația completă pentru justificarea cheltuielilor efectuate;
	4. Să restituie sumele neutilizate în termen de 10 zile lucrătoare de la prezentarea documentelor justificative aferente cheltuielilor efectuate, dar nu mai târziu de 30 noiembrie;
	5. Să asigure promovarea activităților finanțate și rezultatele acestora;
	6. Să comunice, în prealabil, orice modificare intervenită pe parcursul implementării proiectului;
	7. Să informeze comunitatea studențească privind organizarea activităților finanțate;
	8. Să notifice universitatea în cazul în care proiectul ce face obiectul prezentului protocol, nu se mai poate desfășura;
	9. Să notifice în termen de minim 60 zile perioada exactă de implementare a activității.

**CAPITOLUL III. RĂSPUNDEREA CONTRACTUALĂ**

**Art. 6.** Organizația studențească își asumă întreaga răspundere privind acțiunile activității extracurriculare și răspunde de exactitatea datelor prezentate în documentele justificative de plată.

**Art. 7.** Organizația studențească răspunde de păstrarea documentelor care au stat la baza încheierii Protocolului pe o perioadă de 5 ani de la data încetării raporturilor contractuale.

**Art. 8.** Organizația studențească este singura persoană responsabilă pentru modul în care finanțarea este folosită. Universitatea de Medicină și Farmacie „Carol Davila” din București este exonerată de orice răspundere asociată oricărei pretenții sau acțiuni cauzate de încălcarea regulilor, reglementărilor sau legislației de către beneficiar.

**Art. 9.** Organizația studențească își asumă responsabilitatea în fața terțelor părți, inclusiv răspunderea pentru fapte sau prejudicii de orice fel cauzate de acesta în limita derulării contractului.

**CAPITOLUL IV. SANCȚIUNI**

**Art. 10.** În cazul în care se constată, că fondurile acordate pentru derularea proiectului au fost folosite într-o manieră neconformă cu clauzele contractuale sau există sume a căror întrebuințare nu este dovedită, Organizația are obligația de a restitui sumele respective Universității de Medicină și Farmacie „Carol Davila” din București, în termen de 10 zile lucrătoare de la prezentarea documentelor justificative aferente cheltuielilor efectuate, dar nu mai târziu de 30 noiembrie.

**CAPITOLUL V. SOLUȚIONAREA LITIGIILOR**

**Art. 11.** Autoritatea finanțatoare Universitatea de Medicină și Farmacie „Carol Davila” din București și Beneficiarul (Organizația) vor face toate eforturile pentru a rezolva pe cale amiabilă, prin tratative directe, orice dispută care se poate ivi între ei în cadrul sau în legătură cu îndeplinirea contractului.

**Art. 12.** Eventualele litigii născute din interpretarea, executarea sau încetarea prezentului contract, care nu pot fi soluționate pe cale amiabilă, vor fi supuse soluționării instanțelor judecătorești din România.

**CAPITOLUL VI. DISPOZIȚII FINALE**

**Art. 13.** Modificarea clauzelor prezentului protocol se va face cu acordul ambelor părți, prin Act Adițional, în condițiile legii.

**Art. 14.** Orice comunicare între părți cu privire la Protocol trebuie să fie transmisă în scris.

**Art. 15.** Clauzele prezentului Protocol de colaborare se vor interpreta conform legilor din România.

Prezentul Protocol de colaborare a fost încheiat în două exemplare cu valoare juridică egală, câte unul pentru fiecare parte.

|  |  |
| --- | --- |
| **Universitatea de Medicină și Farmacie “Carol Davila” din București** | **Organizația studențească** |
| **Rector,***(Nume, prenume, semnătură, ștampilă)* | **Reprezentant legal,***(Nume, prenume, semnătură, ștampilă)* |
| **Director Economic**,*(Nume, prenume, semnătură)* |  |
| **Director Direcția Antreprenoriat Studențesc, Alumni, Activități Studențești, Proiecte și Programe***(Nume, prenume, semnătură)* |  |
| **Șef Serviciu Activități Studențești,****Proiecte și Programe***(Nume, prenume, semnătură)* |  |
| **Jurist,***(Nume, prenume, semnătură)* |  |
| **C.F.P.P***(Nume, prenume, semnătură)* |  |